ജില്ലയെ നിശ്ചലമാക്കി ഭാരത് ബന്ദ് സ്വന്തം ലേഖകന് കോഴിക്കോട്: കേന്ദ്ര സര്ക്കാരിന്റെ കര്ഷക വിരുദ്ധ നയത്തില് പ്രതിഷേധിച്ച് സംയുക്ത കിസാന് മോര്ച്ച നടത്തിയ ഭാരത് ബന്ദിന്റെ ഭാഗമായുള്ളഹര്ത്താല് ജില്ലയില് പുര്ണം. കാര്യമായ അനിഷ്ട സംഭവങ്ങള് ഒന്നും എവിടെയും റിപ്പോര്ട്ട് ചെയ്തില്ല. സ്വകാര്യവാഹനങ്ങള് മാത്രമാണ് സര്വീസ് നടത്തിയത്. ജില്ലയിലെ വിവിധ ഭാഗങ്ങളില് കര്ഷക അനുകൂല പ്രകടനങ്ങളും യോഗങ്ങളും നടന്നു. അതേസമയം കോഴിക്കോട് നടക്കാവില് ഹര്ത്താല് അനുകൂലികള് എഷ്യാനെറ്റ് ബ്രോഡ് ബാന്ഡ് സേവനങ്ങള് നല്കി വരുന്ന ഏജന്സി ഓഫീസില് അക്രമം നടത്തിയതായി പരാതി ഉയര്ന്നു. ജീവനക്കാരെ ഹര്ത്താല് അനുകൂലികള് മര്ദിക്കാന് ശ്രമിക്കുകയും ചെയ്തു. നടക്കാവ് പോലീസ് കേസെടുത്തു. കോഴിക്കോട് പുതിയ സ്റ്റാന്ഡ് പരിസരത്തും പ്രസ്ക്ലബിന് മുന്നിലും നടന്ന പ്രതിഷേധപരിപാടി എളമരം കരീം എംപി ഉദ്ഘാടനം ചെയ്തു.സംയുക്ത ട്രേഡ് യൂണിയന് നേതാക്കള് പങ്കെടുത്തു. കെയുഡബ്യൂജെകെഎന്ഇഎഫ് കോഓര്ഡിനേഷന് കമ്മറ്റിയാണ് പ്രസ്ക്ലബിനുമുന്നില് സമരം നടത്തിയത്. എംപിമാരായ എളമരം കരീം, എം.കെ. രാഘവന്, ജില്ല പ്രസിഡന്റ് എം. ഫിറോസ്ഖാന് കെയുഡബ്ല്യുജെ സംസ്ഥാന വൈസ് പ്രസിഡന്റ് പി.വി. കുട്ടന് ഉള്പ്പെടെയുള്ളവര് പ്രസംഗിച്ചു.ഹര്ത്താലിനെ തുടര്ന്ന് നഗരത്തില് ഓഫീസുകളും കടകമ്ബോളങ്ങളും അടഞ്ഞുകിടന്നു. ഓട്ടോടാക്സി തുടങ്ങിയ പൊതു ഗതാഗത സര്വീസുകള് നിരത്തിലിറങ്ങിയില്ല. ഹോട്ടലുകളും അടഞ്ഞുകിടന്നു.വൈകുന്നേരം ആറിനുശേഷം ചുരുക്കും ചില കെഎസ്ആര്ടിസി സര്വീസുകള് നിരത്തിലിറങ്ങി. ശക്തമായ മഴയും എത്തിയതോടെ അത്യാവശ്യമുള്ളവര് മാത്രമാണ് പുറത്തിറങ്ങിയത്. കേന്ദ്രസര്ക്കാര് സ്ഥാപനങ്ങള്ക്കുമുന്നില് കര്ഷകസംഘടനകളുടെയും തൊഴിലാളി സംഘടനകളുടെയും നേതൃത്വത്തില് പ്രതിഷേധ പരിപാടി സംഘടിപ്പിച്ചു. കര്ഷകരും തൊഴിലാളികളും മറ്റ് ജനവിഭാഗങ്ങളുമെല്ലാം നേരത്തേതന്നെ ഹര്ത്താലിന് പിന്തുണ പ്രഖ്യാപിച്ചിരുന്നു. സിപിഎം, കോണ്ഗ്രസ് പാര്ട്ടികളും പൂര്ണ പിന്തുണ അറിയിച്ചതോടെ ഹര്ത്താല് പൂര്ണമാകുമെന്ന് ഉറപ്പായിരുന്നു. കര്ഷകവിരുദ്ധ നിയമങ്ങള് പിന്വലിക്കുക, വൈദ്യുതി നിയമ ഭേദഗതി ബില് പിന്വലിക്കുക എന്നീ ആവശ്യങ്ങളുന്നയിച്ച് ഒമ്ബതുമാസമായി ഡല്ഹിയില് സമരരംഗത്തുള്ള കര്ഷകരുടെ പ്രശ്നപരിഹാരത്തിന് കേന്ദ്രസര്ക്കാര് ഒരുതരത്തിലും ശ്രമിച്ചില്ലെന്നാരോപിച്ചാണ് ട്രേഡ് യൂണിയനുകള് സമരത്തിന് ഐക്യദാര്ഢ്യം പ്രഖ്യാപിച്ച് ഹര്ത്താല് നടത്തിയത്. അക്രമസംഭവം അപലപനീയമെന്ന് കോഴിക്കോട്: ഹര്ത്താലിന്റെ മറവില് അക്രമ പ്രവര്ത്തനങ്ങള്ക്ക് നേതൃത്വം നല്കി സംഘര്ഷാവസ്ഥ സൃഷ്ടിക്കുന്നത് രാഷ്ട്രീയ പാപ്പരത്തമാണെന്നും ഹര്ത്താലില് വാര്ത്താവിനിമയമേഖലയില് പ്രവര്ത്തിക്കുന്ന ജോലിക്കാര്ക്കു നേരെ സിഐടിയു ക്രിമിനല് സംഘം നടത്തിയ ക്രൂരമായ അക്രമം പ്രതിഷേധാര്ഹമാണെന്നും ബിജെപി ജില്ലാ പ്രസിഡന്റ് അഡ്വ.വി.കെ.സജീവന് പറഞ്ഞു. ക്രിമിനലുകളെ രക്ഷപ്പെടാന് അനുവദിക്കരുതെന്നും ഇവര്ക്കെതിരെ ശക്തമായ നിയമ നടപടികള് സ്വീകരിക്കുവാന് അധികൃതര് തയ്യാറാവണമെന്നും സജീവന് പ്രസ്താവനയിലൂടെ ആവശ്യപ്പെട്ടു.